Staka Skenderova

Staka Skenderova (Sarajevo, 1828 – ibidem, 1891ko maiatzaren 26a) bosniar irakasle, gizarte-langile, idazle, folklorista eta moja ortodoxoa izan zen.

 Bizitza 
Staka Skenderova Sarajevon jaio zen Serbiako Perepole herriko etorkinen familian. Haren nebak otomandar armadarako josten zuen, eta Skenderovak gaztetan ikasi zuen turkieraz hitz egiten. Asko irakurtzen zuen, eta elizan abesten zuen emakume bakarra zen garai hartako Bosnian.

1858ko urriaren 19an, otomandar agintarien baimena lortuta, Sarajevoko lehen nesken eskola ireki zuen. Hala ere, 1878an austro-hungariarrek Bosnia okupatu ostean, eskola itxi egin zuten arazo ekonomikoak zirela eta.

Aleksandr Hilferding Errusiako kontsularen ekimenez, Ljetopis Bosne 1825-1856 kronika idatzi zuen 1859an. Liburu hori Skenderovaren idazlan ezagun bakarra izaten jarraitzen du. Serbierazko testua galdu zen, baina Hilferdingek errusierara itzuli zuen eta San Petersburgon argitaratutako liburuan sartu zuen 1859an.

Azkenean, Skenderovak moja izatea erabaki zuen. Garai hartan Bosnian emakumezko monasterio serbiar ortodoxorik ez zegoenez, 1870ean Jerusalemera joan zen, eta han moja egin zen.

1891ko maiatzaren 26an hil zen istripu batean jasotako zauri larrien ondorioz.

 Lanak 

 Ljetopis Bosne, 1825–1856 (1859)

 Erreferentziak 

 Kanpo estekak 

Kategoria:Sarajevoarrak
Kategoria:Bosnia-Herzegovinako irakasleak
Kategoria:Emakume irakasleak
Kategoria:Bosnia-Herzegovinako idazleak
Kategoria:XIX. mendeko emakume idazleak
Kategoria:Kronikagileak
Kategoria:Serbierazko idazleak
Kategoria:Emakumezko gizarte-langileak
Kategoria:Emakume folkloristak
Kategoria:Bosnia-Herzegovinako ekialdeko ortodoxoak
Kategoria:Mojak
Kategoria:Istripuetan hildakoak